
NR. 4389/11.11.2024
REFERAT DE APROBARE

privind aprobarea documentației de avizare a lucrărilor de intervenție, a indicatorilor tehnico-economici și a devizului general pentru obiectivul de investiție ”Eficientizare sistem de iluminat public din Târgușor, județul Constanța”, finanţat de Administrația Fondului de Mediu prin “Programul privind creşterea eficienţei energetice a infrastructurii de iluminat public”


Având ăn vedere Comunicatul de presa nr. 340/SC/11.11.2024 privind lansarea Programului de Iluminat Public 2024, al Ministerul Mediului Apelor și Pădurilor, publicat pe site-ul  Administrației Fondului pentru Mediu și Ordinul nr. 2.490/05.11.2024 pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și padurilor nr. 1866/2021, consider necesar și impetuos accesarea acestui proiect deoarece prevede montarea a 290 corpuri (aparate) de iluminat bazate pe tehnologie LED, cu respectarea încadrării în clasele de iluminat a drumurilor/străzilor/zonelor aferente proiectului și implementarea unui sistem de telegestiune care va monitoriza, comanda și transmite date care permit obţinerea de informaţii detaliate asupra reţelei de iluminat în vederea optimizării consumurilor de energie, a costurilor şi funcţionării acesteia şi care poate grupa funcţiuni de reglare a fluxului luminos la nivelul întregului obiectiv de investiţie.

	Soluția propusă presupune în special modernizarea și eficientizarea sistemului de iluminat public stradal – rutier și/sau stradal – pietonal, prin înlocuirea și completarea corpurilor de iluminat existente pe stâlpii existenți (aferenți sistemului/rețelelor de distribuție a energiei electrice), care au un consum ridicat de energie electrică, cu corpuri (aparate) de iluminat bazate pe tehnologie LED, precum și instalarea unui sistem inteligent de management prin telegestiune (care va permite dimarea/reglajul prin variere al fluxilui luminos al unei/unor surse de lumină) la nivelul sistemului de iluminat public vizat prin prezenta investiție. 
Prin implementarea investiției se va realiza o economie a consumului de energie electrică de minim 50.48%, față de situația actuală.
	
	Având în vedere cele menționate, anexez la prezenta un proiect de hotărâre în acest sens și  propun membrilor consiliului local să-l adopte în această formă.

PRIMAR,


Mădălina NEGRU

